CELEX: C2005/257/05
Language: fi
Date: 2005-10-15 00:00:00
Title: Asia C-306/05: Audiencia Provincial de Barcelonan (Espanja) 7.6.2005 tekemällään päätöksellä esittämä ennakkoratkaisupyyntö asiassa Sociedad General de Autores y Editores de España (SGAE) vastaan Rafael Hoteles S.A.

15.10.2005   
            
            
               FI
            
            
               Euroopan unionin virallinen lehti
            
            
               C 257/3
            
         Audiencia Provincial de Barcelonan (Espanja) 7.6.2005 tekemällään päätöksellä esittämä ennakkoratkaisupyyntö asiassa Sociedad General de Autores y Editores de España (SGAE) vastaan Rafael Hoteles S.A.
   (Asia C-306/05)
   (2005/C 257/05)
   Oikeudenkäyntikieli: espanja
   Audiencia Provincial de Barcelona (Espanja) on pyytänyt 7.6.2005 tekemällään päätöksellä, joka on saapunut yhteisöjen tuomioistuimeen 3.8.2005, Euroopan yhteisöjen tuomioistuimelta ennakkoratkaisua asiassa Sociedad General de Autores y Editores de España (SGAE) vastaan Rafael Hoteles S.A. seuraaviin kysymyksiin:
   
               1)
            
            
               Onko se, että satelliitin välityksellä tai maitse vastaanotettuja televisiosignaaleja lähetetään edelleen kaapeleitse hotellihuoneisiin sijoitettuihin televisiovastaanottimiin, yleisölle välittämistä, johon on sovellettava 22.5.2001 annetulla Euroopan parlamentin ja neuvoston direktiivillä 2001/29/EY (1) säädettyä tekijänoikeuksien suojaa koskevien kansallisten lainsäädäntöjen yhdenmukaistamista?
            
         
               2)
            
            
               Onko 22.5.2001 annetulla Euroopan parlamentin ja neuvoston direktiivillä 2001/29/EY säädetyn tekijänoikeuksien suojan kanssa yhteensopimatonta, että hotellihuoneen katsotaan olevan yksityinen koti, jonka vuoksi yleisölle esittämisenä ei pidetä esittämistä, joka tapahtuu televisiovastaanottimien avulla, joihin lähetetään hotellin ennalta vastaanottamia televisiosignaaleja?
            
         
               3)
            
            
               Voidaanko hotellihuoneeseen sijoitetun televisiovastaanottimen avulla tapahtuvaa esittämistä pitää yleisölle välittämisenä, koska teokseen tutustuva yleisö on vaihtuvaa, kun on kyse 22.5.2001 annetussa Euroopan parlamentin ja neuvoston direktiivissä 2001/29/EY säädetystä tekijänoikeuksien suojaamisesta yleisölle välittämistä vastaan?
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22 päivänä toukokuuta 2001 annettu Euroopan parlamentin ja neuvoston direktiivi 2001/29/EY (EYVL L 167, 22.6.2001, s. 10).